म्हारा गांव जगमग गांव योजना का कार्य तेजी से पूरा करें ठेकेदार : खन्ना
यमुनानगर| उत्तरहरियाणा बिजली वितरण निगम के एसई आरके खन्ना की अध्यक्षता में म्हारा गांव-जगमग गांव योजना लॉस रिडक्शन योजना के बारे में सर्कल कार्यालय में मीटिंग हुई। मीटिंग के दौरान उन्होंने ठेकेदारों को निर्देश दिए कि बिजली का कार्य पूरी गुणवत्ता से करे तथा लॉस रिडक्शन होने से निगम को भी फायदा हो। उन्होंने ठेकेदारों को निर्देश दिए कि निगम द्वारा जो कार्य उन्हें अलॉट किया जाता है उसे वे पूरी तेजी से पूरी गुणवत्ता निर्धारित समय अवधि में पूरा करें। म्हारा गांव-जगमग गांव योजना के तहत बिजली उपभोक्ताओं के घरों के अंदर लगे मीटरों को बाहर निकालने में जो समस्याएं एवं दिक्कतें अधिकारियों एवं ठेकेदारों के सामने रही है, के बारे में भी उन्होंने अधिकारियों ठेकेदारों के साथ गहन विचार विमर्श किया आवश्यक दिशा निर्देश दिया। इस अवसर पर बिजली निगम जगाधरी के कार्यकारी अभियंता संजीव गुप्ता, यमुनानगर के कार्यकारी अभियंता गगन पाण्डेय नारायणगढ़ के कार्यकारी अभियंता राजेंद्र कुमार मौजूद रहे।
hin_Deva hin_Deva